פרו במשחקים הפאראלימפיים

פרו השתתפה לראשונה במשחקים הפאראלימפיים באולימפיאדת הנכים היידלברג (1972). במשחקי החורף לא נטלה פרו חלק מעולם. אל המשחקים בהיידלברג שלחה פרו ספורטאי בודד, ולאולימפיאדת הנכים טורונטו (1976) שלחה שני אתלטים. לאחר המשחקים בטורונטו חדלה פרו לשלוח משלחות למשחקים הפאראלימפיים עד לאולימפיאדת הנכים אטלנטה. מאז שנת 1996 משתתפת פרו במשחקים בקביעות.

לאורך השנים זכו ספורטאיה של פרו בשמונה מדליות פאראלימפיות (שלוש מדליות זהב, מדליית כסף וארבע מדליות ארד). כבר באולימפיאדה בטורונטו, בשנת 1976 זכו הפרואנים בשתי מדליות פאראלימפיות - מדליית זהב בטניס נשים (קטגוריה D) ומדליות ארד בהטלת כידון ובמשחה ל-100 מטרים גב.

בשנת 1996 חזרה פרו להשתתף במשחקים הפאראלימפיים, וזכתה במדליה אחת, כשג'יימי אלרט קטף את מדליית הזהב במשחה ל-50 מטרים בסגנון חופשי (קטגוריה S3) עם שיא עולם של 51.95 שניות. באולימפיאדת הנכים סידני (2000) זכה אלרט במדליית זהב נוספת באותו המקצה ושבר את שיאו העולמי עם 49.03 שניות. הוא הוסיף וזכה גם במדליית כסף פאראלימפית במשחה ל-50 מטרים גב. באולימפיאדת הנכים אתונה (2004) היה שוב אלרט לספורטאי הבולט של פרו כשזכה בשתי מדליות ארד באותם המקצים.

ראו גם
 פרו במשחקים האולימפיים
 פרו במשחקים האולימפיים לנוער

מדינות במשחקים הפאראלימפיים
פרו: ספורט